ఆలయాల్లో కార్తీక శోభ - EENADU
ఆలయాల్లో కార్తీక శోభ
నేడు శైవ క్షేత్రాల్లో లక్ష దీపాలంకరణ
కర్నూలు నగరం, న్యూస్‌టుడే: కార్తీక పౌర్ణమి సందర్భంగా 'దీపోత్సవ' వేడుకలు ఘనంగా నిర్వహించేందుకు దేవాదాయ, ధర్మాదాయ శాఖ ఏర్పాట్లు చేస్తోంది. జిల్లాలోని శైవక్షేత్రాలతో పాటు ఇతర ఆలయ ప్రాంగణాల్లో వైభవంగా 'లక్ష దీపాలంకరణ' నిర్వహించనున్నారు. శ్రీశైలం, మహానంది, కాల్వబుగ్గ, ఓంకారం, యాగంటి, రుద్రకోడూరు, భోగేశ్వరం, బ్రహ్మగుండం తదితర శైవ క్షేత్రాల్లో కార్తీక దీపోత్సవం కనుల పండువగా జరుపుతారు. దేవాదాయ.. ధర్మాదాయశాఖ ఆధ్వర్యంలో ఏర్పాట్లు చేస్తున్నట్లు జిల్లా సహాయ కమిషనరు ఆదిశేషనాయుడు తెలిపారు. ప్రతి శివాలయంలో లక్ష దీపాలు భక్తులు వెలిగించేందుకు ఏర్పాట్లు చేస్తున్నామని వివరించారు.
రద్దీకి అనుగుణంగా ఏర్పాట్లు: జిల్లాలోని శివాలయాల్లో భక్తుల రద్దీకి అనుగుణంగా దేవాదాయ శాఖ ఏర్పాట్లు చేస్తోంది. క్యూలైన్లు, మంచినీరు, ప్రసాదం పంపిణీ చేసేందుకు చర్యలు చేపడుతున్నారు. ప్రధానంగా మంగళవారం సాయంత్రం కార్తీక దీపోత్సవం నిర్వహించేందుకు దేవాదాయశాఖ మహిళలకు దీపాలు అందజేస్తుంది. భక్తులకు అసౌకర్యం లేకుండా ఏర్పాట్లు చేయడంతోపాటు.. జాగ్రత్తలు తీసుకుంటున్నామని అధికారులు పేర్కొన్నారు.
కర్నూలులోని వినాయకఘాట్‌ వద్ద
కర్నూలులోని వినాయక ఘాట్‌ సమీపంలోని కేసీ కాల్వ వద్ద మంగళవారం లక్ష దీపోత్సవం నిర్వహించనున్నారు. ఈమేరకు జిల్లా యంత్రాంగం ఏర్పాట్లు చేస్తోంది. సాంస్కృతిక కార్యక్రమాలు, శివపార్వతుల ఊరేగింపు, లక్ష దీపాలంకరణ, గంగాహారతి వంటి కార్యక్రమాలు నిర్వహించనున్నారు. కల్కిభగవాన్‌ సేవా సమితి ఆధ్వర్యంలో మహిళలకు ఉచిత పూజా సామగ్రి అందించనున్నారు.
aalayaallo kaarteeka shobha - EENADU
aalayaallo kaarteeka shobha
nedu saiva kshetraallo laksha deepaalankarana
karnoolu nagaram, neusetude: kaarteeka pournami sandarbhamgaa 'deepotsava' vedukalu ghanamgaa nirvahinchenduku devadaya, dharmadaya saakha erpaatlu chestondi. jillaalooni saivakshetraalato paatu itara aalaya praamganaallo vaibhavangaa 'laksha deepaalankarana' nirvahinchanunnaaru. srisailam, mahanandi, kalvabugga, onkaaram, yaganti, rudrakoduru, bhogeshwaram, brahmagundam taditara saiva kshetraallo kaarteeka deepotsavam kanula panduvagaa jaruputaaru. devadaya.. dharmadayasakha aadhvaryamlo erpaatlu chestunnatlu jilla sahaya kamishanaru aadisaeshanaayudu telipaaru. prati sivaalayamlo laksha deepaalu bhaktulu veliginchenduku erpaatlu chestunnamani vivarinchaaru.
raddeeki anugunamgaa erpaatlu: jillaalooni sivaalayaallo bhaktula raddeeki anugunamgaa devadaya saakha erpaatlu chestondi. culinelu, manchineeru, prasaadam pampinee chesenduku charyalu chepadutunnaru. pradhaanamgaa mangalavaaram saayantram kaarteeka deepotsavam nirvahinchenduku devaadaayasaakha mahilalaku deepaalu andajestundi. bhaktulaku asoukaryam lekunda erpaatlu cheyadamtopatu.. jaagrattalu teesukuntunnamani adhikaarulu perkonnaru.
karnooluloni vinayakaghati vadda
karnooluloni vinayaka ghaty sameepamloni kesee kalva vadda mangalavaaram laksha deepotsavam nirvahinchanunnaaru. eemeraku jilla yantraangam erpaatlu chestondi. saamskrutika kaaryakramaalu, sivapaarvatula ooregimpu, laksha deepaalankarana, gangaahaarati vanti kaaryakramaalu nirvahinchanunnaaru. kalkibhagavankae seva samiti aadhvaryamlo mahilalaku uchita poojaa samagri andinchanunnaaru.